**РЕПУБЛИКА СРБИЈА**

**ОПШТИНА ЖИТОРАЂА**

**OПШТИНСКА УПРАВА**

**НАЧЕЛНИК**

**Број:111-654/2023-01**

**Дана: 26.04.2023.године Житорађа**

На основу члана 4. став 8., члана 81.ст.1 , 82. став 4. и члана 94. Закона о запосленима у аутономним покрајинама и јединицама локалне самоуправе („Службени гласник РС“, бр. 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон), члана 11.-15. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, број 95/2016 и 12/2022). Кадровског плана општине Житорађа за 2023.годину(„Службени гласник РС“, број 134/2022), Правилника о организацији и систематизацији радних места у Општинској управи и општинском правобранилаштву Житорађа (,,Службени лист града Ниша“, бр. 75/2022, 140/2022 и 33/2023), и Закључка комисије за давање сагласности за ново запошљавање и додатно радно ангажовање код корисника јавних средстава 51 Број: 112-2680/2023 од 29.03.2023.године начелник Општинске управе општине Житорађа, дана 26.04.2023.године, оглашава

**ЈАВНИ КОНКУРС ЗА ПОПУЊАВАЊЕ ИЗВРШИЛАЧКОГ РАДНОГ МЕСТА У ОПШТИНСКОЈ УПРАВИ ОПШТИНЕ ЖИТОРАЂА**

 **Орган у коме се радно место попуњава:**

Општинска управа општине Житорађа улица Топлички хероји број 53, Житорађа.

**Радно место која се попуњава:**

**„Послови радних односа запослених људских ресурса “, 1 извршилац** у Општинској управи општине Житорађа - Одељење за друштвене делатности, послове органа општине, општу управу, послове скупштине општине и заједничке послове – Одсек за општу управу и заједничке послове, у звању **млађи саветник**.

**Опис послова**:

Oбавља стручне послове у поступку избора кандидата и запошљавања, распоређивања, плата; припрема појединачне акте из области радних односа; обрађује и комплетира акте и води персонална досијеа; обавља послове везане за пријављивање на здравствено и пензионо осигурање запослених, постављених и изабраних лица у органима општине; обавља административно-стручне послове везане за поступак колективног преговарања; води кадровске и друге евиденције из области радних односа службеника и намештеника;обавља послове на спровођењу мера социјалне и здравствене заштите службеника и намештеника; учествује у припреми аката о процени ризика; организује превентивна и периодична испитивања радне околине и опреме за рад; предлаже мере за побољшање услова рада; континуирано прати и контролише примену мера за безбедност и здравље запослених на раду; припрема и спроводи оспособљавање запослених за безбедан и здрав рад; врши пријем, обраду и израд предлога аката о додели солидарних и других видова социјалне помоћи; сарађује са синдикалном организацијом запослених и са организацијама социјалне и здравствене заштите. Стара се о заштити права пацијената у складу са законом; поступа по поднетим приговорима пацијената утврђујући све релевантне чињенице и околности; пружа потребне информације и савете у вези са правима пацијената; сарађује са здравственим установама на територији локалне самоуправе на примарном нивоу у поступању по приговорима пацијената; сарађује са Саветом за здравље; сачињава извештаје о раду на заштити права пацијената; учествује у едукацијама; учествује у реализацији пројеката у области примарне здравствене заштите и јавног здравља у којима се локална самоуправа појављује као носилац или партнер; припрема анализе, информације и извештаје из делокруга. Врши анализу описа послова и радних места у органима општине и њихово правилно разврставање у звања; припрема нацрт правилника о унутрашњој организацији и систематизацији радних места; врши планирање и развој кадрова у органима општине; обавља стручне послове у вези са планирањем организационих промена у органима општине; припрема нацрт Кадровског плана и праћење његовог спровођења у органима; развија систем оцењивање рада службеника, систематско праћење постигнућа службеника, унапређивање мотивације службеника; врши анализу, процену и припрему предлога годишњег Програма посебног стручног усавршавања службеника и предлога финансијског плана за његово извршавање; организује, реализује и врши анализу ефеката интерног и екстерног стручног усавршавања.

**Услови за рад на радном месту**:

**Општи услови**: да је пунолетан држављанин Републике Србије, да има прописано образовање, да испуњава остале услове одређене законом, другим прописом и актом о систематизацији радних места, да није правноснажно осуђивано на безусловну казну затвора од најмање шест месеци и да кандидату раније није престајао радни однос у државном органу, односно органу аутономне покрајине или јединци локалне самоуправе, због теже повреде дужности из радног односа.

**Услови**: стечено високо образовање из области правних или економских наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, завршен приправнички стаж или најмање пет година проведених у радном односу код послодавца из члана 1. став 1. и 2. Закона о запосленим у аутономним покрајинама и јединицама локалне самоуправе, као и потребне компетенције за обављање послова радног места.

* изборном поступку проверавају се:

**1.Опште функционалне компетенције и то:**

Дигитална писменост, провера ће се вршити практичним радом на рачунару или увидом у писани доказ о поседовању дигиталне писмености.

Конкурсна комисија може одлучити да се кандидату изврши провера наведене компетенције ако увидом у достављени доказ не може потпуно да оцени поседовање ове компетенције.

**2.Провера посебних функционалних компетенција за радно место:**

Примена знања у области прописа и то: Закон о раду (,, Службени гласник Републике Србије“, бр. 24/05,61/05,54/09,32/13 и 75/14,13/17,-одлука УС, 113/17 и 95/18-аутентично тумачење); Закона о запосленима по аутономним покрајинама и јединицама локалне самоуправе (,,Службени гласник Републике Србије“, број: . 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон); Посебни колективни уговор за запослене у аутономним покрајинама и јединицама локалне самоуправе(,,Службени гласник Републике Србије“ број 38/2019 и 55/2020); Закон о општем управном поступку(,,Службени гласник Републике Србије“, бр. 18/2016, 95/2018-аутентично тумачење и 2/2023-одлука УС); Закон о локалној самоуправи(,, Службени гласник Републике Србије“ бр. 129/2007,83/2014-др. закон, 101/2016-др. закон, 47/2018 и 111/2021-др.закон); Статут Општине Житорађа, Уредба о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе(,,Службени гласник Републике Србије“, бр. 88/2016, 12/2022, 113/2017-др.закон, 95/2018-др.закон, 86/2019-др.закон, 157/2020-др.закон, и 123/2021-др.закон); Уредбa о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС, бр.95/2016 и 12/2022); Закон о платама службеника и намештеника у органима аутономне покрајине и јединице локалне самоуправе (,, Службени гласник Републике Србије“, бр.113/2017,95/2018, 86/2019,157/2020 и 123/2021); Уредба о коефицијентима за обрачун и исплату плата именованих и постављених лица и запослених у државним органима (,, Службени гласник Републике Србије“, бр. 44/2008-пречишћен текст, 2/2012, 113/2017-др.закон, 23/2018, 95/2018- др.закон, 86/2019-др.закон, 157/2020-др.закон и 123/2021-др.закон).

Провера знања из наведених закона спровешће се писаном симулацијом.

**3.Кандидати** који су успешно прошли наведене облике провере, позивају се на **завршни разговор са конкурсном комисијом** у циљу провере њихове мотивације за рад на радном месту, могућих доприноса на раду, савесности и посвећености.

Изборни поступак спроводи се само међу оним кандидатима који испуњавају услове за рад на радном месту које се попуњава и који имају право да учествују на конкурсу.

Тестирање и разговор са кандидатима међу којима се спроводи изборни поступак обавиће се 16.05.2023. године у малој сали СО Житорађа, са почетком у 09.00 часова, о чему ће бити обавештени путем контакта које у пријави доставе.

**Место рада**: Житорађа, Општинска управа општине Житорађа, Одељењe за друштвене делатности, послове органа општине, општу управу, послове скупштине општине и заједничке послове Одсек за општу управу и заједничке послове.

**Рок за подношење пријава**: 15 дана од дана објављивања на огласној табли Општинске управе општине Житорађа- ул.Топлички хероји бр.53, Житорађа, интернет презентацији општине Житорађа [www.zitoradja.org](http://www.zitoradja.org) и дневном листу ,, Информер”.

**Лице задужено за давање обавештења о јавном конкурсу**: Марко Стошић, број телефона 061/580-21-04

**Адреса на коју се подносе пријаве**: Општинска управа општине Житорађа, ул.Топлички хероји бр.53, 18412 Житорађа, са назнаком – за јавни конкурс за попуњавање извршилачког радног места **„** **Послови радних односа запослених људских ресурса “**- НЕ ОТВАРАТИ.

**Датум оглашавања**: 26.04.2023.године.

**Докази који се прилажу уз пријаву на конкурс:**

Пријава, потписана својеручно, са биографијом и наводима о досадашњем радном искуству; оригинал или оверена фотокопија извода из матичне књиге рођених, оригинал или оверена фотокопија уверења о држављанству; оригинал или оверена фотокопија доказа о одговарајућој стручној спреми; оригинал

или оверена фотокопија уверења полицијске управе да лице није осуђивано за кривично дело на безусловну казну затвора од најмање 6 месеци или за кажњиво дело које га чини неподобним за обављање послова у државном органу (издато након објављивања
овог конкурса); оригинал или оверена фотокопија потврде надлежног органа(суда) да се против кандидата не води кривични поступак (издата након објављивања
овог конкурса); оригинал или оверена фотокопија доказа о положеном државном стручном испиту (кандидат који нема положен државни стручни испит а буде примљен у радни однос биће обавезан да у року од 6 месеци од дана пријема положи државни стручни испит у складу са Законом о запосленима у аутономним покрајинама и јединицама локалне самоуправе ( „Службени гласнк РС“ бр. 21/2016, 113/2017, 95/2018, 114/2021, 113/2017 - др. закон, 95/2018 – др. Закон, 86/2019 - др. закон, 157/2020 – др. закон и 123/2021 – др. закон); оригинал или оверена фотокопија доказa о завршеном приправничком стажу (кандидат који нема завршен приправнички стаж доставља доказ о стеченом радном искуству у струци у трајању од 12 месеци- оригинал или оверена фотокопија доказа о радном искуству у струци – потврде послодавца, решења и други акти из којих се доказује на којим пословима, са којом стручном спремом и у ком периоду је стечено радно искуство); доказ да му раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа и потписану изјаву кандидата да је сагласан да орган прибави податке по службеној дужности.

Образац изјаве доступан је на интернет презентацији општине Житорађа, и објављен је уз јавни конкурс.

Извод из матичне књиге рођених и уверење о држављанству не смеју бити старији од шест месеци.

Потребно је да учесник конкурса, достави целокупну тражену документацију.

**Напомена:**

Пријаву кандидата који не испуњава услове јавног конкурса, односно није доставио све потребне доказе или је пријава неблаговремена, неразумљива, непотпуна или недопуштена конкурсна комисија одбацује закључком, у складу са одредбом чл.103.Закона.

Јавни конкурс спроводи Конкурсна комисија коју је именовао начелник Општинске управе општине Житорађа.

Јавни конкурс је објављен на огласној табли Општинске управе општине Житорађа у ул.Топлички хероји број 53. Житорађа, интернет презентацији општине Житорађа [www.zitoradja.org](http://www.zitoradja.org) и дневном листу ,,Информер“.

Начелник ОУ

\_\_\_\_\_\_\_\_\_\_\_\_\_\_\_\_\_

 Марко Стошић